PRIJEDLOG

Temeljem članka 5. stavka 2. točke 2. i članka 6. stavka 2. Zakona o unapređenju poduzetničke infrastrukture (Narodne novine broj 93/13, 114/13, 41/14 i 57/18), članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i članka 36. Statuta Grada Novske (Službeni vjesnik Grada Novske broj 24/09, 47/10, 29/11, 3/13, 8/13, 39/14, 4/18, 15/18- ispravak, 8/20 i 61/20) Gradsko vijeće Grada Novske na …. sjednici održanoj …. 2021. donosi

**O D L U K U**

**o osnivanju Poduzetničke zone „Zapad“ u Novskoj**

**Članak 1.**

Ovom se Odlukom osniva se Poduzetnička zona „Zapad“ (u daljnjem tekstu: Poduzetnička zona).

Poduzetnička zona nalazi se unutar obuhvata Prostornog plana uređenja Grada Novska („Službeni vjesnik“ Grada Novske broj 7/05, 41/10, 08/13, 54/18, 40/20) i Urbanističkog plana uređenja Grada Novske („Službeni vjesnik“ Grada Novske broj 31/07, 49/07 -ispravak, 4/09 - ispravak, 19/13, 54/18, 40/20), kojima je propisana osnovna namjena prostora Poduzetničke zone: gospodarska namjena – proizvodna.

**Članak 2.**

Poduzetnička zona obuhvaća sljedeće katastarske čestice u katastarskoj općini Novska:

|  |  |  |  |  |  |  |
| --- | --- | --- | --- | --- | --- | --- |
| **Redni broj** | **Katastarska čestica** | **Broj PL** | **Pov. u m2** | **ZK čestica** | **Zk. ul.** | **P (ukupna površina u m2)** |
| 1. | 5364 | 2874 | 12.629 | 5364 | 2874 | **12.629** |
| 2. | 5363 | 3815 | 9.492 | 5363 | 3815 | **9.492** |
| 3. | 5361 | 3954 | 4.733 | 5361 | 3954 | **4.733** |
| 4. | 3632/8 | 3955 | 354 | 3632/8 | 3955 | **354** |
| 5. | 5359 | 3956 | 9.694 | 5359 | 3956 | **9.694** |
| 6. | 3632/2 | 3948 | 4.425 | 3632/2 | 3948 | **4.425** |
| 7. | 3632/18 | 4133 | 1.357 | 3632/18 | 4133 | **1.357** |
| 8. | 3632/17 | 3949 | 1.859 | 3632/17 | 3949 | **1.859** |
| 9. | 5351 | 3775 | 4.509 | 5351 | 3775 | **4.509** |
| 10. | 5358 | 3816 | 49 | 5358 | 3816 | **49** |
| 11. | 5551 | 3806 | 2.635 | 5551 | 3806 | **2.635** |
| **Ukupna površina** | | | | | | **51.736** |

**Članak 3.**

Poduzetnička zona obuhvaća ukupnu površinu od 51.736,00 m2, te je smještena između Obrtničke ulice i zone stambene namjene na sjeveru, Obrtničke ulice na jugu i istoku, te državne ceste Lipik-Jasenovac (D47) na zapadu.

**Članak 4.**

Poduzetnička zona planira se kao zona gospodarske namjene – proizvodna (zona u kojoj pretežiti broj korisnika obavlja proizvodno-prerađivačke djelatnosti, odnosno u kojoj pretežiti dio raspoložive površine zone zauzimaju korisnici koji obavljaju proizvodno-prerađivačku djelatnost).

**Članak 5.**

Osnivač i upravitelj Poduzetničke zone je Grad Novska.

**Članak 6.**

Sastavni dio ove Odluke čini grafički prilog obuhvata Poduzetničke zone zapad ucrtan na ortofoto karti.

Prilog iz stavka 1. ovoga članka nije predmet objave u "Službenom glasniku'' Grada Novske.

**Članak 7.**

Stupanjem na snagu ove Odluke stavlja se izvan snage Odluka o osnivanju Poduzetničke zone „Zapad“ u Novskoj (KLASA: 311-01/01-01/04, URBROJ: 2176/04-01-01-1 od 6. prosinca 2001.)

Ova Odluka stupa na snagu prvog dana od dana objave u "Službenom vjesniku“ Grada Novske.

**REPUBLIKA HRVATSKA**

**SISAČKO – MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

**KLASA:**

**URBROJ: 2176/04-01-20-1**


**Novska, …. 2021.**

**PREDSJEDNIK GRADSKOG VIJEĆA**

**Ivica Vulić**

**Prilog 1**: Grafički prikaz obuhvata Poduzetničke zone Zapad





**OBRAZLOŽENJE**

Temelj za donošenje predložene Odluke sadržan je u odredbi članka 5. stavka 2. Zakona o unapređenju poduzetničke infrastrukture („Narodne novine“ broj 93/13, 114/13, 41/14 i 57/18) prema kojem osnivači i upravitelji poduzetničkom infrastrukturom (u koju temeljem članka 2. istog zakona spadaju i poduzetničke zone) mogu biti jedinice i tijela lokalne i područne (regionalne) samouprave.

Člankom 3. Zakona o unapređenju poduzetničke infrastrukture (Narodne novine broj 93/13, 114/13, 41/14 i 57/18) poduzetničke zone su infrastrukturno opremljena područja definirana prostornim planovima, namijenjena obavljanju određenih vrsta poduzetničkih, odnosno gospodarskih aktivnosti. Osnovna karakteristika poduzetničkih zona je zajedničko korištenje infrastrukturno opremljenog i organiziranog prostora od strane poduzetnika kojima se poslovanjem unutar poduzetničke zone omogućuje racionalizacija poslovanja i korištenje raspoloživih resursa poduzetničke zone zajedno s ostalim korisnicima poduzetničke zone.

Poduzetnička zona Zapad osnovana je 6. prosinca 2001. godine Odlukom o osnivanju Poduzetničke zone „Zapad“ (KLASA: 311-01/01-01/04, URBROJ: 2176/04-01-01-1 od 6. prosinca 2001.) u Novskoj koja je obuhvaćala površinu od 37 ha gospodarske namjene određene Urbanističkim planom uređenja Grada Novske.

Budući da Odluka o osnivanju iz 2001. godine ne sadrži potrebne podatke za unos u jedinstveni registar poduzetničke infrastrukture sukladno odredbama Zakona o unapređenju poduzetničke infrastrukture („Narodne novine“ broj 93/13, 114/13, 41/14 i 57/18) predlaže se stavljanje iste izvan snage i donošenje nove Odluke.

Ukupna površina Poduzetničke zone Zapad iznosi 51.736 m2, od čega je:

* raspoloživa površina namijenjena korisnicima: 35.276 m2
* aktivna površina namijenjena korisnicima: 28.698 m2
* neaktivna površina namijenjena korisnicima: 6.578 m2
* neraspoloživa površina za korisnike: 16.460 m2 (smještena komunalna infrastruktura i zaštitne zelene površine

Slijednom iznijetoga predlaže se donošenje predmetne Odluke.

**PROČELNIK**

**Mišo Tušek, dipl.ing.geod.**